સૌરાષ્ટ્ર યુનિવર્સિટીએ એમબી કોલેજના સીસીટીવી ફૂટેજ રજૂ કર્યા છે જેમાં પરીક્ષા ચોરીનો શર્મનાક નઝારો જોવા મળે છે પરંતુ ભાજપના નેતાને સાંગોપાંગ બચાવી લેવા ઉપરથી દબાણ હોય તેમ ફોજદારી દાખલ કરવાને બદલે વાઈસ ચાન્સેલર એમ કહે છે કે કેન્દ્ર દ્વારા જે સીસીટીવી ફૂટેજ જોવા મળે છે તેનાથી આ વર્ગમા કોઈ ડમી છે કે કેમ તે નક્કી થતુ નથી – પાછળની હરોળ કેમેરામા દેખાતી નથી ! તા. ૪ના અલ્પેશ ગોવિંદભાઈ ઢોલરીયાના સ્થાને અન્ય ડમી બેસાડવાના આક્ષેપ બાબતે આજે કોલેજના આચાર્ય-સ્ટાફને સુનાવણીમા બોલાવેલા ફૂટેજમા બ્લોકની બેથી ત્રણ હરોળ દેખાતી ન હોઈ કોલેજને હાજર-ગેરહાજર રિપોર્ટની નકલ સાથે ફરી હાજર થવા જણાવાયું છે.